Krka (Una)
Krka je rijeka koja cijelim tokom teče kroz zapadni dio Bosne i Hercegovine, desna pritoka rijeke Une. U blizini mjesta Mali Cvjetnić izvire rijeka Krka te se nakon 5 km ulijeva u rijeku Unu, 10 km uzvodno od Martin Broda, kao jedna od njezinih pritoka. Jednim dijelom svoga toka ova rijeka teče granicom Hrvatske i Bosne i Hercegovine, a cijelim svojim tokom protiče kroz Nacionalni park Una. Prilaz do izvora, uz koji je i stari mlin, je zahtjevan, a najlakši je iz pravca Drvara. Rijeka je jaka, bistra, uvijek se može piti, u njoj isključivo prebiva samo pastrmka i lipljen pa je posjećuju ribari podstaknuti pričom Ive Andrića : Ima u bosanskim riječicama i potocima jedna naročita vrsta pastrmke, velika, posve crna po leđima, sa dvije-tri krupne crvene pjege.To je neobično proždrljiva, ali i neobično lukava i brza riba koja leti kao obnevidjela na udicu u vještoj ruci, ali je nedostižna, čak i nevidljiva za onoga ko nije vješt tim vodama i toj vrsti ribe." (Ivo Andrić,"Priča o vezirovom slonu")